Անդրադառնալով 2012-ին նախատեսված ծրագրերին ու առաջնահերթություններին՝ եվրոպացի պաշտոնյաները հիշատակում են Հայաստանի հետ վիզային ռեժիմի պարզեցման մասին համաձայնագրի ստորագրումը, որը նախատեսված է գալիք տարվա առաջին ամիսներին։ Կշարունակվեն նաեւ բանակցությունները ասոցիացված համաձայնագրի շուրջ, ինչպես նաեւ փորձերը՝ ղարաբաղյան հակամարտության կարգավորմանը նպաստելու ուղղությամբ։